ताशि बिरालो

ताशि बिरालोआषिश गुरुङ, र बाबु राम लामिछाने. (२०१७). नेपालका जङ्गली बिरालोहरुको सूची. 10.13140/RG.2.2.12697.03684.  ( वैज्ञानिक नाम:Otocolobus manul) नेपालमा पाइने बिरालो जातको जन्तु हो। ठूलो अनुमानित जनसंख्या र व्यापक फैलावटका कारण सन् २०२० मा अन्तर्राष्ट्रिय प्रकृतिसंरक्षण सङ्घले यसलाई "कम चासोका" संरक्षण स्थितीमा सूचिकृत गरेको छ। यस अघि भने ताशि बिरालोलाई "सङ्कटापन्न" संरक्षण स्थितीमा सूचिकृत गरिएको थियो।

 फैलावट 
ताशि बिरालो खासगरि मध्य एशियमा रैथाने बिरालो हो। यो पश्चिममा इरान र पूर्वमा भुटान सम्म पाइन्छ। नेपाल, इरान र भुटानसँगै ताशि बिरालो चीन(खासगरि तिब्बत),भारत,अफगानिस्तान,ताजकिस्तान,किर्गिस्तान,मङ्गोलिया,रुस, पाकिस्तान,काजकिस्थान र तुर्कमेनिस्तानमा पाइन्छRoss, S., Barashkova, A., Dhendup, T., Munkhtsog, B., Smelansky, I., Barclay, D. & Moqanaki, E. २०२० Otocolobus manul (२०२० मा सम्पादित). अन्तर्राष्ट्रिय प्रकृति संरक्षण सङ्घको रातो सूची: e.T15640A180145377.। ताशि बिरालो ४४० मिटरको उचाइदेखि ५५९३ मिटरको उचाइसम्म पाइएको छ।अहिलेसम्मकोसबैभन्दा धेरै उचाइमा ताशि बिरालो मनाङमा ५५९३ मिटरमा पाइएको थियो।

 नेपालमा ताशि बिरालो 
नेपालमा ताशि बिरालो पहिलो पटक सन् २०१२ मा अन्नपूर्ण संरक्षण क्षेत्रमा अवस्थित मनाङ जिललामा हिउँ चितुवाको अध्ययनका लागि छाडिएको क्यमेरा ट्रयाप प्रविधिमा देखिएको थियोश्रेष्ठ, विक्रम. (२०१४). नेपालको पहिलो ताशि बिरालो. CATnews(क्याट न्युज). 60. 23-14. ताशि घले: नेपालको लागि नयाँ बिरालोको प्रजाति सन् २०१४। यस अघि नेपालमा यो बिरालो कहिल्यै देखिएको थिएन र त्यसैले यसको कुनै नेपाली नाम थिएन। त्यसैले अध्ययनकर्मीहरुले यसलाई संरक्षणकर्मी ताशि घले , जसले यस बिरालोलाई नेपालमा पत्ता लगाउनमा ठूलो भूमिका निभाए र उच्च हिमाली भेगका जैविक विविधताको धेरै अध्ययन गरे, उनलाई सम्मान स्वरुप यस बिरालोको नाम 'ताशि बिरालो' राखिदिएसोनम ताशि लामा, नेपाल ताइमस(अङ्ग्रेजीमा): नेपालको भाग्यमानी बिरालो अन्तिम पहुँच सन् २०१५ जनावरी नाै। तिब्बती भाषामा ताशिको अर्थ "भाग्यमानी" वा "भाग्यले साथ दियोस्" हुन्छ।

 तस्विर सङ्ग्रह 

 सन्दर्भ सामग्री 

श्रेणी:नेपालमा पाइने स्तनधारीहरू